**”Начарлыктан тап кала”**

(Ф. Яруллинның “Кояштагы тап” әкияте буенча

әдәбият дәресе планы)

**Предмет:**әдәбият

5 нче сыйныф

Дәреслек авторы: Ф.Ә. Ганиева, Л.Г. Сабирова

**Дәрес темасы:”Начарлыктан тап кала”** (Ф. Яруллинның “Кояштагы тап” әкиятенә анализ)

Дәрес тибы: яңа белем бирү

**Дәреснең максаты:**

1) өйрәтү максаты: әдәбият теориясе буенча белемнәрне актуальләштерү; Ф. Яруллинның “Кояштагы тап” әсәренә анализ ясату; монологик, диалогик сөйләм телен үстерү.

2)белем үстерү максаты: укучыларны үз фикерләрен дөрес, эзлекле әйтә белергә өйрәтү; әсәрдән иң мөһим фикерне аерып чыгару күнекмәләрен үстерү;

3) тәрбияви: укучыларда әхлаклылык сыйфатлары тәрбияләү.

**Дәрестә кулланылган материал**: Ф. Яруллин. “Серле дөнья” – әкиятләр, хикәяләр, повестьлар. – 1997; “Татар теленең аңлатмалы сүзлеге”– К., Тат. кит. нәшр., 1981; презентация.

**Эш формалары:** фронталь, индивидуаль, парларда, төркемнәрдә эш.

**Көтелгән нәтиҗәләр:**

**Предмет**: укылган хикәяне сөйли, анализлый белү; эчтәлеген үзләштерү;

**Танып белү**: үз фикереңне дәлилли белү; әсәрне анализлаганда, белем һәм күнекмәләрне файдалана белү.

**Предметара**

**Регулятив**: үз-үзеңнең, бер-береңнең эшләрен тикшерә, бәяли; биремнәрне максатка яраклы итеп үти белү.

**Коммуникатив**: парлап эшләгәндә, иптәшең белән килешә, бер-береңнең фикерен тыңлый, нәтиҗә чыгара, аңлатып бирә белү;

**Шәхси:** әдәби әсәргә кызыксыну; үзеңдә тискәре сыйфатларны бетерү теләге уяну, үзеңдә җаваплылык тәрбияләү.

**Дәрес барышы**

|  |  |  |  |
| --- | --- | --- | --- |
| **Дәрес этаплары** | **Укытучы эшчәнлеге** | **Укучылар эшчәнлеге** | **Универсаль уку гамәлләре (УУГ)** |
| 1. Уку эшчәнлеген мотивлаштыру. | Укытучының сәламләү сүзе:  -Хәерле көн, укучылар! Хәлләрегез ничек?  -Укучылар, үткән дәрестә нәрсә турында сөйләштек?  -Бүгенге дәресебез дә кызыклы булыр. Сез үзегезгә файдалы мәгълүматлар алырсыз. | Укучыларның бердәм исәнләшәләр:  “Иртәнге кояш кебек!  Тукай телен, туган телне  Өйрәнергә дип килдек!”  Укучылар Ф. Яруллинның тормышы, “Зәңгәр күлдә Ай коена” әкияте белән танышулары хакында әйтәләр. | Танып-белү:.дәрескә әзер булуларын күрсәтәләр.  Коммуникатив: иптәшләренең дәрескә әзер булуларын күрәләр. |
| 2. Белемнәрен актуальләштерү һәм уку эшчәнлеген оештыруда шәхси кыенлыкларны билгеләү.  3. Кыенлыкның урынын һәм сәбәбен ачыклау.  3**3.** | **-Бер гыйбрәтле вакыйга турында аудиоязма тыңлап китик. “Бер малай әнисе белән генә тора. Улы начарлык эшләгән саен, коймага бер кадак кага бара. Еллар уза. Малай бу хәлне күреп сорый: “Әни, нигә күп кадак кактың?” “Син начарлык эшләгән саен бер бер кадак кага бардым”, - дигән әнисе. Улы яхшылыклар эшләргә сүз биргән. Бер көнне коймада кадаклар калмый. Әнисе малай яхшылыклар эшләгән саен алып бара.Улы шатлана. Әнисе әйтә:”Кадаклар калмады, ә никадәр кадак эзләре калды”.** –Укучылар, әле генә тыңлап киткән хикәядән нәрсә аңладыгыз?  -Сез нәрсәләрне начар эш дип кабул итәсез?  -Бүгенге дәрестә нәрсә турында сөйләшербез?  -Сез өйдә Ф. Яруллинның тагын бер әсәрен укыдыгыз. Аның белән бу сөйләнгән вакыйга арасында нинди дә булса бәйләнеш бармы? Парыгыз белән фикер алышыгыз. | Укучылар аудиоязма тыңлыйлар.  -Начар эшләр эшләмәскә кирәклеге турында белдек.  -Әниләрнең сүзен тыңламау, киреләнү, ялганлау һ.б.  -Ялган сүз сөйләргә ярамавы турында .  -Ф. Ярулинның “Кояштагы тап” әсәрендә дә малайның әнисенә ялган сөйләве хакында әйтелә. Һ.б. | Шәхси: тыңланган текстны кабул итәләр, бәялиләр.  Танып-белү:үз фикерләрен әйтәләр.  Коммуникатив: фикер алышалар, иптәшләренең фикерен тыңларга өйрәнәләр. |
| 4. Кыенлыгыктан чыгуның проектын төзү. | -Укучылар, бүген сөйләшәсе сүзебез кирәклеме?  -Ни өчен шулай уйлыйсыз?  -“Ялган сөйләү” кешенең нинди сыйфаты турында әйтә?  - Фикерләрегезгә нәтиҗә ясап, дәресебезнең темасын әйтегез әле!  -Яхшы. Укучылар, сез үзегез дәреснең темасын әйттегез. “Начарлыктан эз кала”.  Хәзер, темадан чыгып, дәреснең максатын да куегыз. | - Әйе, кирәкле. Ялган сөйләргә ярамый.  -Ялганчының бер сүзенә дә ышанмыйлар.  -Ялган сөйләү - кешенең начар сыйфаты ул.  -“Ялган сөйләү начар”.  -Начарлыктан тап кала” һ.б.  (Дәреснең темасын дәфтәргә язып куялар.)  -Әсәрне өйрәнәбез, сөйләм телен үстерәбез, ялган сөйләргә ярамаганын, әниләрне тыңларга кирәклеген беләбез. | Коммуникатив: сорауларга җавап бирәләр, үз фикерләрен формалаштыралар.  Регулятив:эш тәртибен билгелиләр. |
| 5. Төзелгән проектны тормышка ашыру.  6. Тышкы сөйләмдә әйтү аша беренчел ныгыту.  7. Эталон буенча үзтикшерү белән мөстәкыйль эш.  8. Белемнәр системасына кушылу һәм кабатлау.  9.Дәрестәге уку эшчәнлегенә рефлексия. | -Укучылар сез өйдә әсәрне укып килдегез. Хәзер, *ТАЙМД ПЭА ШЭА* структурасын файдаланып, бер-берегезгә әсәрнең эчтәлеген сөйләгез.  -Ф. Яруллинның “Кояштагы тап” әсәрендә нинди образлар бар?  Бу нинди жанрдагы әсәр?  -Ни өчен әкият жанрындагы әсәр дип уйлыйсыз?  -Әкияттәге образларны нинди төркемнәргә кертеп өйрәндек?  Физкультминутка.  -Укучылар, кеше образларына  СТЕ ЗЕ КЛАСС структурасын кулланып, бәя бирегез.  “Әкияттә матурлык һәм ямьсезлек белән кайчан очрашабыз?” дигән сорауга җавап эзлиләр.  -Әкияттәге табигать образы турында нәрсә әйтерсез?  -“Тап төшерү “сүзтезмәсенең мәгънәсен ничек аңлыйсыз?  -Кояшка тап төшергән сыйфатлар турында ниләр әйтерсез? Кояш образы матурмы, әллә ямьсезме?  --Ямьсезлекне ничек төзәтеп була?  -Күз белән күргән әйберләрне генә матур яки ямьсез дип әйтәбезме?  -Матурлык һәм ямьсезлеккә мисалны дәреслектән дә табып укыгыз әле. Парларыгыз белән эшләгез.  -Автор нинди сурәтләү чараларын куллана? Дәреслектән табып, дәфтәрегезгә язып куегыз.  - Укучылар, дәресне йомгаклап нәрсә әйтә аласыз? Без дәрестә нәрсәне өйрәндек?Ниләр белеп калдык?Төркемнәрдә уйлап җавап бирегез.  -Укучылар, дәрескә куйган максатыбызга ирештекме? Дәрестә нәрсә өйрәндек?  Үзегезгә бәя кую өчен, сезгә кәгазь битләре таратылды. Хәзер дәрес өчен үз-үзегезгә билге куегыз.   * Мин барысын да аңладым, ләкин әле миндә сораулар калды. * Мин барысын да аңладым, кагыйдә буенча эшли алам. * Мин барысын да аңладым, кагыйдә буенча эшли алам, башкаларга да аңлата алам.   Өй эше.  1.“Кояштагы тап” әкиятенә рәсем ясарга, рәсемне аңлатырга.  2.129 нчы бит, 6 нчы биремне үтәргә.  3.“Кеше кайчан матур була?” темасына кечкенә сочинение язарга. | Укучылар парларга бүленәләр, бер-берсенә әсәрнеӊ эчтәлеген сөйлиләр.  -Малай, аның әнисе, кояш образлары бар.  -Әкият жанрында язылган.  -Кояш образы җанлы итеп бирелә. Әкият ахырында яхшылык җиңә. Бу әкиятләрдә генә була ала.  (Укучылар әсәрнең жанрын дәфтәргә язалар.)  -Кеше образына малай белән аның әнисен, табигать образына кояшны кертеп карыйбыз.  Укучылар малай һәм аның әнисенә бәя бирәләр.( 30 секунд эчендә сорауга җавапларын язалар; күл күтәреп, әңгәмәдәше белән сөйләшәләр; яңа фикерләрне яза баралар.  Мәсәлән,  1.Малайның әнисе хезмәт ярата.Ул бик иртән тора, тырыш. Аның матур сыйфатлары күп.  2. Малай әнисенә игътибарсыз, ялганчы. Күп уйный, әнисенә булышмый. Бу - малайның ямьсез сыйфатлары.)  -Кояш – әкияттәге табигать образы. Аңа тап төшкән.  -“Пычрату”, “каралту”; “начарлык эшләү” дигән мәгънәләре бар.  (  Укучылар төркемнәрдә эшли.  1 нче төркем. Кояш бик югары, ул барысын да күрә. Ул малайның әнисенә ялганлавын да күргән. Оялган, йөзе каралып чыккан. Бу - матур сыйфат. Һ.б.  - Әкият ахырында малай үз хатасын таный. Әнисеннән гафу үтенә.  - Матурлык белән ямьсезлек ул кешенең эшләгән эшеннән, әйткән сүзеннән күренә.  Укучылар дәреслек белән эшлиләр, фикерләрен әйтәләр.  -Антонимнар: яп-якты янучы кояш – кояштагы караңгылык; дөнья ямьсезләнгән – дөнья яктырган; бар нәрсә элеккеге хәленә кайткан – кояштагы тап кына бетеп җитмәгән.  Укучылар төркемнәрдә җавап уйлыйлар.  1 нче төркем. Ялганларга ярамый. Ялганлау - начар гадәт. Ялганчының дөрес сүзенә дә ышанмыйлар.  2 нче төркем. Әнине алдаларга ярамый. Аңа булышырга, аның сүзен тыңларга кирәк.  3 нче төркем. Начар эш эшләргә ярамый. Кояштагы тап кебек, ул беркайчан да бетми.    Укучыларның фикерләре тыңлана. | Регулятив:үзләштерелгән белән таныш булмаганны чагыштыралар.  Шәхси: үзләштерелгәнгә бәя бирәләр.  Танып белү: кирәкле информацияне эзләп табалар.  Коммуникатив: үз фикерен башкаларга дәлилле итеп җиткерәләр.  Танып белү: мөстәкыйль рәвештә кирәкле фикерне аерып алалар.  Танып белү: фикерләрен төшенчә әйтүгә китереп җиткерәләр.  Регулятив:үз фикерләрен дөрес әйтә белергә өйрәнәләр.  Танып белү: үзләренең белем системасында ориенлашырга өйрәнәләр.  Танып белү: дәрестә алган мәгълүматтан чыгып җавап бирәләр.  Танып белү: үз фикерләрен тулы һәм төгәл итеп әйтәләр.  Регулятив: үз эшләрен бәялиләр. |